[{"text_idx": "#000003", "text": "Bydd y digwyddiad yn cael ei gynnal yng nghanol Caerdydd, prifddinas Cymru \u2013 sy\u2019n gyrchfan ddiwylliannol ac yn gartref i amrywiaeth o chwaraeon. Dyma ganolfan sydd a\u0302 record fyd-eang o ran cynnal digwyddiadau. Mae Stadiwm y Principality yn gyrchfan i ddigwyddiadau amrywiol o\u2019r radd flaenaf yn ogystal a\u0302 bod yn gartref cenedlaethol i di\u0302m rygbi Cymru."}, {"text_idx": "#000004", "text": "Gall cefnogwyr sydd a\u0302 diddordeb mewn prynu tocynnau o flaen llaw wneud hynny drwy gofrestru ar "}, {"text_idx": "#000005", "text": "Yn o\u0302l John Porco, Uwch Is-lywydd WWE, Digwyddiadau Byw. \u201cMae Stadiwm y Principality yn lleoliad perffaith ar gyfer cynnal digwyddiad mawr fel hwn. Bydd yn gyfle gwych i groesawu ein cefnogwyr anhygoel o Gymru, yn Ewrop, ac o gwmpas y byd. Bydd y penwythnos yn llawn amrywiaeth o brofiadau WWE a fydd, yn ein barn ni, yn arwain at greu atgofion oesol fel y profwyd pam gynhaliwyd SummerSlam yn Stadiwm Wembley yn 1992\u201d."}, {"text_idx": "#000006", "text": "Yn o\u0302l Gweinidog Economi Llywodraeth Cymru, Vaughan Gething. \u201cBydd Cymru yn lleoliad eiconig ar gyfer dychweliad WWE i\u2019r DU ar o\u0302l 30 mlynedd. Bydd yn arddangos Cymru i gynulleidfa o filiynau yn fyd-eang, gan gynnwys cynulleidfaoedd yn yr UDA. Dyma ddigwyddiad perffaith o fewn blwyddyn enfawr o chwaraeon, adloniant a diwylliant yng Nghymru a fydd yn denu pobl o bedwar ban byd i brofi\u2019r hyn sydd gan ein gwlad i\u2019w gynnig\u201d."}, {"text_idx": "#000007", "text": "Yn o\u0302l Mark Williams, Rheolwr Stadiwm Principality. \u201cRydym yn hynod falch bod Stadiwm y Principality wedi\u2019i ddewis gan WWE i gynnal y digwyddiad mawr hwn sy\u2019n tystio i enw da\u2019r stadiwm fel lleoliad o safon fyd-eang. Mae Stadiwm y Principality yn safle unigryw yng nghanol dinas Caerdydd. Dyma leoliad a fydd yn sicr o gynnig profiadau heb ei ail i gefnogwyr WWE y tu mewn a\u2019r tu allan i\u2019r stadiwm heb son am ddod a\u0302 budd ehangach i ddinas Caerdydd\u201d."}, {"text_idx": "#000008", "text": "Bydd gwybodaeth am enw\u2019r digwyddiad, pryd fydd y tocynnau ar gael i\u2019w prynu yn ogystal a\u0302 gwybodaeth bellach ar gyfer y digwyddiad hwn ar gael yn fuan."}, {"text_idx": "#000009", "text": "Mae cwmni WWE yn gwmni sy\u2019n masnachu\u2019n gyhoeddus fel (NYSE: WWE). Mae\u2019n sefydliad yn ymwneud a\u0302 chyfryngau integredig ac mae\u2019n arweinydd cydnabyddedig mewn adloniant yn fyd-eang. Mae\u2019r Cwmni yn cynnwys portffolio o fusnesau sy\u2019n creu ac yn cyflwyno cynnwys gwreiddiol 52 wythnos y flwyddyn i gynulleidfa\u2019n fyd-eang. Mae WWE wedi ymrwymo i baratoi adloniant sy\u2019n addas i deuluoedd ar eu rhaglenni teledu. Maen nhw\u2019n cynnal digwyddiadau byw premiwm yn ogystal a\u0302\u2019r cyfryngau digidol a llwyfannau cyhoeddi. Gellir gweld rhaglenni TV-PG WWE mewn mwy na biliwn o gartrefi ledled y byd mewn 30 o ieithoedd trwy bartneriaid dosbarthu o safon fyd-eang sy\u2019n cynnwys NBCUniversal, FOX Sports, BT Sport, Sony India a Rogers. Mae Rhwydwaith WWE arobryn yn cynnwys y cyfan o ddigwyddiadau byw premiwm, rhaglenni wedi\u2019u hamserlennu a llyfrgell fideo-ar-alw enfawr. Mae\u2019r gwasanaeth hwn ar gael ar hyn o bryd mewn mwy na 180 o wledydd. Yn yr Unol Daleithiau mae gwasanaeth ffrydio NBCUniversal, Peacock yn gartref unigryw i Rwydwaith WWE. Gellir derbyn gwybodaeth ychwanegol am WWE yn a ."}, {"text_idx": "#000011", "text": "Bydd y digwyddiad stadiwm mawr hwn yn cael ei gynnal yng Nghaerdydd, Cymru, gyda chymorth Llywodraeth Cymru, yn unol a\u0302\u2019i Strategaeth Digwyddiadau Mawr. Mae Digwyddiadau Cymru yn gweithio\u2019n agos gyda phartneriaid lleol gan gynnwys Ti\u0302m Digwyddiadau Cyngor Caerdydd i ddenu amrywiaeth o ddigwyddiadau chwaraeon, diwylliannol a busnes i Gymru, gan gynnwys digwyddiadau byd-eang ysblennydd fel hwn, sy\u2019n codi proffil Cymru ledled y byd ac yn atgyfnerthu enw da Cymru ymhellach fel cyrchfan digwyddiadau o\u2019r radd flaenaf."}, {"text_idx": "#000017", "text": "Cofrestrwch ar gyfer e-Gylchlythyr Croeso Caerdydd heddiw i gael newyddion cyffrous, digwyddiadau, cynigion arbennig, pethau i\u2019w gwneud a mwy gan di\u0302m Croeso Caerdydd."}]